cyanic-selkie/wikianc huggingface dataset:
Siggjo
Gammelt værmerke
Et gammelt sagn forteller at Olav den hellige skal ha gjemt et skrin av gull i Siggjo. Han satte det slik at solen skinte inn gjennom nøkkelhullet klokken tolv på Olsokdagen, og da skinte det i gullet lange veier. Opp gjennom tidene er det mange som på Olsok har sett mot Siggjo i håp om å få et glimt av gullet i fjellsiden. Og flere skal ha gravd etter skatten. Man ser rester etter en gravrøys på sørsiden av fjellet.
Constantin von Mitschke-Collande
Han havnet på listen over skapere av entartete kunst i 1937. Ett maleri pluss en kunstmappe (6 blad) ble beslaglagt.
Han var gift to ganger, og fikk to barn som ble skuespillere. Ett av hans barnebarn er skuespiller og forfatter.
Tennman Records
Tenmann Records er et amerikansk plateselskap, det ble grunnlagt av Justin Timberlake og Interscope Records.
Shortland-øyene
Shortland-øyene er ei øygruppe i Vestprovinsen i Salomonøyene i Stillehavet. Dette er de vestligste øyene i staten. De ligger bare ni kilometer fra Bougainville i Papua Ny-Guinea. Øyene har et flateinnhold på om lag 340 kvadratkilometer. Folketallet er rundt 3500.
De viktigste øyene er Shortland (Alu) og Fauro.
Tennman Records
Historie
Seks ganger Grammy Award vinner Justin Timberlake som selskapets styreformann og administrerende direktør. Justin setter selskapets kreative retningen og er aktivt involvert i alle faser av etiketten virksomhet.
Shortland-øyene
Historie
Nærheten til Papua Ny-Guinea gjør det sannsynlig at det har vært tidlig bosetting her. Arkeologisk er øyene imidlertid mest kjent for tallrike funn av keramikk fra perioden 800-1000 e.Kr. På dette grunnlaget har en har kartlagt et førtitall tidligere landsbyer.
Tennman Records
Historie
Ken Komisar fungerer som selskapets president. Rey Flemings som selskapets administrerende operasjonelle offiser. Navin Watumull fungerer som selskapets A & R Manager.
Nederlandsk YouTube-kjendis Esmée Denters var første artist til å bli signert på den nye etiketten. På 6. juni 2007, og selskapet kunngjorde hun ville være åpning for Justin Timberlake på seks steder i løpet av hans 2007 European tour.
Shortland-øyene
Historie
De første europeerne kom med skipet Alexander i 1788, under kommando av John Shortland. Kontakten de neste 50 åra var bare sporadisk.
Shortland-øyene var de første av Salomonøyene som blei tatt av Japan under andre verdenskrig. De allierte klarte i løpet av 1943 å erobre det meste av de japansk-okkuperte territoriene, men ikke Shortland-øyene. Disse forblei under japansk herredømme til 1945, men i lang tid uten mulighet til å få forsyninger eller forsterkninger.
Øya Shortland
Øya, med det lokale navnet Alu, er nokså rektangulær av form, ca. 22 x 16 km. Høyeste punkt er Balo Hill på 185 meter.
Den største byen er Korovou på østsida. Området her og nærliggende øyer var det sentrale området for de japanske troppene, og det er tallrike spor etter krigen, både til lands og til vanns.
Vestkysten er prega av små øyer og rev. Det er gode fiskemuligheter og et rikt fugleliv. Den viktigste byen er Harapa.
Mangusaiai
Ei mindre øy ved sørøstkysten av Shortland. Området rundt landsbyen Maleai var kjerneområdet for keramikkproduksjonen på øyene.
Xietu Lu
Xietu Lu (kinesisk: 斜土路, pinyin: Xiétǔ Lù, shanghainesisk: [ʑiɑ²³tʰu³⁴lu²³], engelsk: Xietu Road, norsk: Xietuveien), går fra Nanchezhan Lu mot vest, først over Tibetgaten og T-banens Linje 8, dernest under Nord-sør-viadukten, så over Dong'an Lu og T-banens Linje 7, før den etter å ha krysset Wanping Lu bøyer av mot sør der den møter Nandan Dong Lu og ender ved Lingling Lu ved Shanghai Stadion, like ved stasjonen av samme navn ved T-banens Linje 4. Xietuveien er foreløpig preget av en blanding av sjelløs blokkbebyggelse og riveferdig småhusbebyggelse. Det foregår en del byggevirksomhet og veien er blottet for severdigheter.
Lokalt næringsliv
Xietuveien preges i det meste av sin lengde av varehandel, halvlugubre frisør- og fotmassasjeetablissementer og mindre restauranter. Varebutikkene er gjerne små og familiedrevne, og vareassortement domineres av isenkram, trelast, elektro og VVS. Kvaliteten på de varer, tjenester og næringsmidler man kan kjøpe her er gjerne andre- og tredjeklasses og prisene er deretter. Ett unntak er Shanghais største og beste kjøpesenter for profesjonelt fotoutstyr, som ligger i krysset Xietuveien og Lubanveien.
Economic Operator Registration and Identification
Economic Operator Registration and Identification (EORI) ble innført i EU med virkning fra 1. juli 2009.
EORI er en del av et felles EU-register over alle operatører med tollvirksomhet. Bakgrunnen for EORI er att alle operatører med tollvirksomhet i EU ska ha ett unikt identitetsnummer som skal benyttes ved alle tollaktiviteter innen EU.
Norge innfører foreløpig ikke noe krav om at virksomheter skal ha et EORI-nummer. Norske næringslivsaktører som har forretningsvirksomhet i EU-land som krever EORI-nummer, må ta kontakt med tollmyndighetene i det relevante EU-landet.
Operatører etablert i en av EUs medlemsstater skal søke om EORI-nummer i sitt hjemland. Operatører etablert utenfor EU kan selv velge i hvilken av EUs medlemsstater de ønsker å søke om EORI-nummer i. En operatør skal kun søke om EORI-nummer i en medlemsstat.
Et EORI-nummer består av en 2-siffret ISO-landkode + maksimalt 15 tegn. I Sverige består eksempelvis et EORI-nummer av landkoden SE + 10 siffer. For operatører etablert i Sverige er de ti siffrene vanligvis organisasjonsummer eller for privatpersoner personnummer.
Følgende operatører må ha EORI-nummer:
Privatpersoner behøver ikke ha EORI-nummer ved import eller eksport av privat gods
Kilder
EUs retningslinjer for EORI – Engelsk
Kemisamisk
Kemisamisk var et samisk språk i de sørligste delene av Finsk Lappland, deriblant i samelandsbyene omkring Kuusamo. Språket døde ut omkring 1850. De vestlige dialektene av kemisamisk var påvirket av skoltesamisk, mens de østlige kemiske dialektene var påvirket av enaresamisk.
Noen få skrevne eksempler på Kemisamisk har overlevd. I Laponia (1673) nedtegnet Johannes Schefferus to kemisamiske joiker av Olaus (Mattsson) Sirma: «Guldnasas» og «Moarsi favrrot».
Et kort vokabular ble nedtegnet av Jacob Fellmann i 1829 etter å ha besøkt de kemisamiske bygdene Kuolajärvi og Sompio.
En kemisamisk versjon av Fadervår fra landsbyen Sompio (Kemi) er bevart:
Sirmas første dikt, «Guldnasas», er en kjærlighets-historie som han sang for å få sitt reinsdyr til å løpe raskere:
21. serierunde i Premier League 2007/08
21. serierunde i Premier League 2007/08 er den første serierunden i 2008. Den starta 1. januar 13:45 med Fulham mot Chelsea. Det spiltes videre fire kamper 16:00 og Aston Villa mot Tottenham avslutta dagen 18:20. 2. januar ble det spilt det fire kamper; tre 21:00 og en 20:45.
Uratman
Uratman er en vulkan som ligger nord på øya Simusjir i Kurilene i Russland. Den ligger overfor Broutonbukta.
Snells brytningslov
Snells brytningslov er en enkel formel brukt til å regne ut brytningsvinkelen θ2 for lys som går fra medium 1 til et annet medium 2. Den kalles noen ganger for sinusloven da den sier at sinus til denne vinkelen er proporsjonal med sinus til innfallsvinkelen θ1. Denne lovmessigheten ble påvist i 1621 av den nederlandske matematiker  Willebrord Snellius (1580–1626) og ble først forsøkt forklart av den franske filosof og naturviter Rene Descartes (1596 - 1650).
Rundt 1660 ga den franske jurist og matematiker Pierre de Fermat (1601 - 1665) den riktige forklaringen basert på antagelsen at lyset går langsommere i et medium enn i vakuum. Denne reduksjonen av hastigheten er karakterisert ved mediets brytningsindeks. Dermed fikk loven sin endelige form
hvor n1 og n2 er brytningsindeksene i de to mediene. Det er dette resultatet til Fermat som vanligvis blir omtalt som Snells brytningslov.
Historie
Det var velkjent at for eksempel når en lysstråle går fra luft ned i vann, vil den avbøyes eller brytes inn mot normalen til vannflaten. Hver innfallsvinkel θ1 gir en bestemt brytningsvinkel θ2. Hvis medium 1 er luft og medium 2 er vann, er altså θ2 < θ1. Det var ingen enkel, lineær sammenheng mellom disse to vinklene. Men i 1621 fant Snell at sinus til disse to vinklene var proporsjonale med hverandre. Matematiske kan dette sammenfattes i ligningen
hvor konstanten n12 > 1 for overgangen fra luft til vann. Dette er den opprinnelige brytningsloven til Snell.
Descartes
Allerede Kepler hadde tidligere foreslått å bruke matematiske metoder til å beskrive lysets gang. På den tiden var det ikke kjent hvor fort lyset beveget seg, men Kepler mente at det måtte gå uendelig raskt. Disse ideene tok Descartes opp igjen i første del av sitt store verk Discours de la Méthode fra 1637 hvor han behandlet flere probemstillinger innen optikken.
I det mekaniske verdensbildet til Descartes tenkte han seg lys som bevegelse av små kuler eller partikler. Når de treffer grenseflaten mellom to medier, vil impulsen p til hver partikkel forandres, men komponenten langs flaten er bevart. Den er px = p sinθ når impulsvektoren danner vinkelen θ med normalen til flaten. Hvis massen til hver partikkel er m, så blir impulsen p = mv når den beveger seg med hastighet v. Dermed kommer man frem til at v1 sinθ1 = v2 sinθ2 da massen er konstant.
Descartes argumenterte videre med at når lyspartikkelene gikk gjennom grenseflaten mellom de to mediene, ville hastigheten deres øke slik at v2 > v1. Dermed hadde han en utledning av Snells lov med n12 = v2/v1. Antagelsen den bygger på, sier derfor at lyspartiklene går raskere i et tett medium som vann enn i et tynt medium som luft. Men dette viste seg senere ikke å stemme og virker også intuitivt feil i en slik mekanisk beskrivelse. På Descartes sin tid var lyshastigheten ukjent, man visste ikke engang om den var endelig. Først rundt 1675 ble den målt av Ole Rømer og da ikke i et medium, men i vakuum.
Fermat
Så snart utledningen og resultatet til Descartes ble kjent, ble det kritisert av Fermat. Spesielt var han imot antagelsen om at lyspartiklene beveget seg raskere desto tettere mediet var. Dette problemet tok han opp igjen rundt 1660. I stedet for en mekanisk modell for lys, foreslo han at lyset alltid beveger seg langs den raskeste veien. Idag kalles dette Fermats prinsipp. Allerede fra antikken var det kjent at dette var tilfelle ved refleksjon av lys. Når lys går inn i et tettere medium som ved refraksjon, antok Fermat at lyshastigheten blir mindre. Er den c0 i vakuum, er den da c = c0/n i mediet hvor n > 1 er brytningsindeksen. Ved å benytte hans prinsipp om minste tid, følger da at
som er akkurat Snells lov.
Som en illustrasjon av denne forklaringen av brytningsloven basert på Fermats prinsipp om kortest tid, kan man tenke seg en badevakt stasjonert på stranden. Han kan her løpe raskere enn hva han klarer å svømme i vannet. Hvis nå en badende person skulle begynne å drukne uti vannet, ville ikke badevakten starte ut med et løp direkte mot den druknende. Derimot ville han først løpe et stykke langs stranden og så legge på svøm. Hans vei frem til den nødstedte blir dermed en brukket linje med en brytningsvinkel som oppfyller Snells lov.
Huygens
Descartes og Fermat betraktet lysstråler som beveger seg langs rette linjer i et medium. I sitt store verk Traité de la lumière fra 1690 argumenterte derimot Christian Huygens for at lys måtte være en bølge. For å beskrive dens utbredelse, utviklet han sitt eget prinsipp som i dag kalles Huygens-Fresnels prinsipp. Dette bygger på den antagelse at hvert punkt på en bølgefront sender ut nye elementærbølger som bygger opp en ny bølgefront. Når en slik bølgefront treffer et nytt medium med en annen brytningsindeks, vil disse elementærbølgene bevege seg med lyshastigheten i dette mediet. Snells brytningslov kommer da frem ved en enkel, geometrisk betraktning. På samme måte som Fermat, antok Huygens også at lyshastigheten ville være mindre i et optisk tettere medium.
Rundt 1850 ble lyshastigheten i vann målt av Fizeau og funnet å ha en verdi mindre enn i vakuum. Derfor var antagelsen til Descartes feil, mens Fermat og Huygens hadde rett. Men i Frankrike blir brytningsloven fortsatt ofte omtalt som «Descartes lov».
Brytning av lysbølger
Det var Maxwell som rundt 1860 viste at lys er bølger i det elektromagnetiske feltet. En plan bølge er karakterisert ved en vinkelfrekvens ω og en bølgevektor k som angir utbredelsesretingen av bølgen. I et optisk transparent medium er sammenhengen mellom disse to størrelsene der c er lyshastigheten i vakuum og n er brytningsindeksen til mediet.
Betrakter man det elektriske feltet i en slik elektromagnetisk bølge, vil det variere harmonisk i tid og rom som
hvor E0 er en konstant amplitude og φ er en vilkårlig fasefaktor. Det magnetiske feltet vil variere på en tilsvarende måte gitt ved Maxwells ligninger.
Retningene til det reflekterte og det brutte lyset følger fra de samme grensebetingelsene når man betrakter den periodiske variasjonen i bølgene. Da de må variere i takt med tiden, må frekvensen ω1 for det innkommende lyset være den samme som ω1' for det reflekterte lyset og ω2 for det brutte lyset. Kalles de tre tilsvarende bølgevektorene for k1, k1 og  k2, må man ha romlig harmoni uttrykt ved at k1⋅r = k1'⋅r = k2⋅r i grenseflaten.
Konsekvensen av dette kravet blir mer tydelig ved å skrive ut bølgevektorene uttrykt ved deres retninger θ1, θ1' og θ2 målt mot innfallsloddet som man kan velge som y-aksen hvis innfallsplanet faller sammen med et xy-plan i et kartesisk koordinatsystem. Grenseflaten mellom de to mediene er da gitt som. I dette planet er nå k1 = k1(sinθ1, - cosθ1) og tilsvarende for de to andre bølgevektorene. Ved å sette i de tre grensebetingelsene får man da at
I den første likheten kan man sette k1 =  k1' da begge bølgevektorene befinner seg  i samme medium og ω1 = ω1'. På den måten kommer derfor frem at refleksjonsvinkelen θ1' må være lik med innfallsvinkelen θ1.
Den samme betingelsen mellom frekvensene i den siste likheten gir på samme måte at
da bølgetallene k1 og k2 er proporsjonale med brytningsindeksene  n1 og  n2. Dette er igjen Snells brytningslov.
Fotoner
Det er interessant å se likheten mellom denne utledningen basert på bølger og hvordan man ville ha beskrevet det samme fenomenet i kvantemekanikken hvor lys kan betraktes som fotoner. Lys med vinkelfrekvens ω inneholder slike «lyspartikler» med energi E = ħω hvor ħ er den reduserte Planck-konstanten. Denne energien opptrer med en tilsvarende impuls p = ħk hvor k er bølgetallet.
Når fotonet beveger seg fra et medium 1 til medium 2, kan man som Descartes bruke impulsbevarelse langs grenseoverflaten. Dette kravet medfører betingelsen p1 sinθ1 = p2 sinθ2 som igjen gir Snells lov. Men i dette tilfellet går fotonene langsommere i det optiske tettere mediet i motsetning til hva Descartes antok. Hans bilde av lyspartiklene var basert på en klassisk forståelse hvor impulsen er proporsjonal med hastigheten som for materielle partikler. I kvantemekanikken derimot er impulsen for fotoner omvendt proporsjonal med hastigheten.
Croydon kraftverk
Croydon kraftverk er et oljekraftverk i Bristol Township i Bucks County, delstaten Pennsylvania i det østlige USA. Det har en installert produksjonskapasitet på 497 MW, fordelt på 8 like store blokker / turbiner. Operatør er Exelon Corp. Brenselkilden er fyringsolje.
Kongsberg-Bamblefeltet
Kongsberg-Bamblefeltet er et geologisk område som grenser mot Telemarksfeltet i nord og vest, Oslofeltet i øst og kysten i sør. Området langs kysten kalles Bamblefeltet, mens Kongsberg-området kalles Kongsbergfeltet.
Berggrunnen i Kongsberg-Bamblefeltet består av gneiser, skifre, granitter, dioritter og amfibolitter. Sølvverket på Kongsberg finnes i dette området. Ved Modum i nordøst er det forekomster av kobolt som lå til grunn for Blaafarveværket. I Bamblefeltet i sørvest er det forekomster av jernmalm og forbindelser med utvinnbart nikkel, foruten apatitt.
Zhuzhou
Zhuzhou (kinesisk: 株州; pinyin: Zhūzhōu) er en kinesisk by på prefekturnivå ved elven Xiangjiang i provinsen Hunan i Sør-Kina. Befolkningen anslås (2004) til 3,65  millioner.
Det 293 meter høye fjernsynstårnet i byen er åpent for publikum som utsiktstårn.
Byen er også søsterbyen til Fredrikstad.
Jernbane
Beijing-Hongkong høyhastighetsjernbane har stoppested her.
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.
Veier
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Mastrups gate (Oslo)
Mastrups gate (2-8, 5-13 ) er en gate på Torshov i Oslo som går fra Torshovgata til Krebs' gate. Den ble oppkalt etter rådmann Ludvig Adolf Mastrup (1813–1905) i 1914. Mastrup hadde en løkkeeiendom i nærheten, omtrent der hvor Torshovteatret ligger i dag.
Der hvor gaten krysset Hegermanns gate, ligger Hegermanns plass med den kjente «Oksefontenen» i bronse, utført av Asbjørg Borgfelt og avduket i 1929.
6. januar
6. januar er den sjette dagen i året. Det er 359 dager igjen av året (360 i skuddår).
Navnedag
Aslaug, Åslaug og Aisha
Fødsler
Se flere som er født 6. januar i Kategori:Fødsler 6. januar.
Dødsfall
Se flere som døde 6. januar i Kategori:Dødsfall 6. januar.
Helligdager
Dagen kalles også trettende dag jul eller helligtrekongersdag. I liturgien i den dansk-norske kirke før 1814 kalles også dagen for Festum Epiphani. Juledag i den ortodokse kirke.
I Catalonia i Spania serveres tradisjonelt tortell denne dagen. En tilsvarende tradisjon i og omkring New Orleans i USA er servering av king cake.
Steinsdalsfossen
Steinsdalsfossen (også kalt Øvsthusfossen og Øfsthusfossen) ligger 2 kilometer vest for Norheimsund i Kvam kommune i Hardanger. Fossen er en av de mest besøkte i Norge og er spesiell fordi det går en sti bak fossefallet hvor en kan gå tørrskodd. Fossen har et fall på 20 meter og rimelig god vannføring, særlig i mai og juni når det er snøsmelting.
Mountain Creek gasskraftverk
Mountain Creek gasskraftverk er et varmekraftverk beliggende utenfor Dallas i Texas i det sørlige USA. Anlegget har en installert produksjonskapasitet på 893 MW, fordelt på 5 blokker av ulik størrelse. Operatør var tidligere TXU, men er siden 2002 energiselskapet Exelon Corp.
Taygetis
Taygetis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Mountain Creek gasskraftverk
Kraftverket ble utbygd omkring årene 1938–2003 i mange etapper. Brenselkilden er naturgass.
Taygetis
Utseende
Middelsstore til store (vingespenn 5-11 centimeter), brunlige sommerfugler, noen arter har spisse forvinger. Oversiden er vanligvis nokså ensfarget mørkbrun. Undersiden er kamuflasjefarget slik at sommerfuglen ligner et vissent blad når den sitter stille. Artene har tørketids- og regntidsformer som ofte ser ganske ulike ut.
Levevis
Disse sommerfuglene lever i regnskog eller tåkeskog og holder seg mest nede på den skyggefulle skogbunnen. De voksne sommerfuglene flyr ikke langt. Larvene lever på planter i gressfamilien (Poaceae) og Marantaceae. Sommerfuglene besøker sjelden blomster (som det er få av der de lever), men suger gjerne saft frå råtnende frukt.
Steinsdalsfossen
Steinsdalsfossen er en del av Fosselva som har sitt utspring fra Myklavatn som ligger 814 moh.
På verdensutstillingen i Hannover i 2000 var Norge representert med en installasjon av Marianne Heske der en 15 meter høy stilisert kopi av Steinsdalsfossen var en viktig del.
Charles I. Plosser
Charles Irving Plosser (født 19. september 1948 i Birmingham i Alabama) er amerikansk samfunnsøkonom. Han er president i Federal Reserve Bank of Philadelphia, og er kjent for sitt arbeid med realkonjunkturteori.
Før han gikk inn i the Fed var Plosser dekanus ved William E. Simon Graduate School of Business Administration ved University of Rochester, der han var professor i samfunnsøkonomi.
Plosser har en bachelorgrad fra Vanderbilt University i 1970, og har senere doktorgrad og MBA fra University of Chicago.
Slaget ved Bornhøved
Slaget ved Bornhøved (svensk: Slaget vid Bornhöft eller slaget vid Bornhöved) ble utkjempet den 7. desember 1813 utenfor det lille stedet Bornhöved i dagens Schleswig-Holstein i det nordlige Tyskland, mellom svensk kavaleri og danske tropper forsterket med mindre enheter polsk kavaleri og tysk infanteri. Slaget er til dags dato den siste gangen som Sverige og Danmark har møttes på slagmarken.
Bakgrunn
Under Napoleonskrigenes slutt var Danmark-Norge alliert med Frankrike under Napoléon Bonaparte mens Sverige deltok i den sjette koalisjonen mot Frankrike. Sveriges viktigste mål var å ta Norge og etter koalisjonens seier over Napoléon i folkeslaget ved Leipzig ledet kronprins Karl Johan de svenske troppene i koalisjonens nordarmé nordover mot Danmark for å tvinge landet til å avstå Norge.
Karl Johan skilte ut en del av nordarméen, blant annet husarregimentet under kommando av sjefen for det svenske kavaleriet, Anders Fredrik Skjöldebrand, for å forfølge den danske arméen som var under retrett nordover. Tanken var at det svenske kavaleriet skulle parallellforfølge danskene så en enhet under general Wallmoden kunne avskjære deres retrettvei og at danskene ved denne manøveren skulle tvinges til kapitulasjon.
Kronprins Karl Johan hadde under hele felttoget i Tyskland vært svært forsiktig med de svenske styrkene og holdt de tilbake for å la de andre koalisjonsstyrkene ta tap. Grunnen var dels at de svenske troppene var i mindretall, dels at det var mer naturlig at tyske tropper tok hovedbyrden med å befri egne områder men kronprinsen valgte også å spare de svenske styrkene for senere bruk mot Danmark.
Det svenske kavaleriet som følte seg snytt for deltakelse i større slag bestemte seg for å bryte mot ordre og ri rett på den danske styrken. Etter at svenskene hadde hatt trefninger med den danske baktroppen nådde de svenske styrkene frem mot kvelden danskenes hovedstyrke som hadde samlet seg utenfor Bornhøved. Den 2 500 mann sterke danske styrken bestående av infanteri, kavaleri og artilleri skulle under normale forhold ikke ha betraktet den fremrykkende svenske kavaleristyrken som noen større trussel. I kupert terreng rett før mørkets frembrudd å angripe med kavaleri mot infanteri i formasjon med artilleristøtte var ren dårskap, men siden baktroppen var innviklet i strid med svenske patruljer stilte de danske styrkene seg opp i slagordning og ventet.
Slaget
Først kom den danske baktroppen farende forfulgt av noen svenske skvadroner anført av major Fritz von der Lancken. Den danske baktroppen bestod av polske ulaner som var en elitestyrke utlånt av Napoléon for å beskytte den danske retretten. Ulanene ble splittet av det svenske angrepet og forfølgerne gjorde i stedet et utfall mot den danske hovedstyrken. Danskene bet ifra seg med alt de hadde og det svenske rekognoseringsangrepet ble snart avbrutt og von der Lanckens styrke trakk seg tilbake. Samtidig holdt den svenske hovedstyrken på å danne formasjon.
Med 12 skvadroner på totalt 700 mann, under kommando av oberst Bror Cederström, red det svenske kavaleriet straks til angrep. Etter å ha sprengt danskenes gruppering ble de drevet til ytterligere retrett. Ved angrepet red i første sammenstøtet syv skvadroner av de Mörnerska husarene og i andre sammenstøt to skvadroner av Schills husarer, to skvadroner karabinjärer samt en skvadron fra Skånska husarregimentet.
Svenskenes «grandiose men irrasjonelle angrep» gjennom tettstedet Bornhøvd fikk ikke noen effekt, hverken på situasjonen i det store bildet eller på krigen som sådan.
Mytedannelse
Mytedannelsen omkring denne trefningen ble sterkt utviklet i ettertid. Regimentet, og etter dets nedlegging i 1927, kameratforeningen har hvert år på dagen for slaget den 7. desember holdt minnet levende ved høytideligheter i form av sammenkomster med kor og mat, noe som fremdeles holdes vedlike.
Hestene står salet
Hestene står salet er en roman utgitt første gang på norsk i 1936. Det er debutromanen til nordmannen Per Imerslund (1912–1943), og var også den eneste boken han utga. Imerslund er mest kjent som en overbevist fascist og nasjonalsosialist, som blant annet deltok som frivillig i den spanske borgerkrigen på Franco s side. Fra 1941 var han frontkjemper i den beryktede SS-divisjonen «Wiking».
Hestene står salet utkom først på tysk på Insel Verlag i Leipzig, Tyskland. Gyldendal lot seg imponere av utgivelsen på det prestisjetunge forlaget og engasjerte Per Imerslund til å få den oversatt til norsk. Den norske utgaven utkom samme året og fikk god kritikk av flere norske avisanmeldere. Aust-Agder Blads anmelder innledet sin omtale slik: «Per Immerslunds debutbok har vakt stor oppsikt på bokmarkedet iår, og med full rett. Den vil komme til å rangere blandt de øverste i rekken over årets litteratur.»
Da Imerslund var 15 år gammel flyttet han til Mexico sammen med sin far. Han levde deretter store deler av livet sitt i Tyskland og Mexico, men gikk to år på Hamar katedralskole, kun få mil fra hans barndoms sommerparadis i Løten. Hestene står salet kom først ut på tysk under tittelen «Das Land Noruega» grunnet forfatterens litt svake norskkunnskaper, som følge av at han hadde tilbragt stort sett hele barndommen i Tyskland.
Thomas Mjøs
Thomas Mjøs (født 1990) er en profesjonell basketballspiller for Asker Aliens i den norske eliteserien BLNO. Thomas er bror til basketballspiller Stian Mjøs. Mjøs spilte tidligere for Bærum Basket og spiller som guard på banen. Thomas spilte en sentral rolle da Bærum Basket vant NM (Norgesmesterskapet) i 2011.
I 2014/15 sesongen vant Asker Aliens NM. Mjøs spilte mest av askerspillerne i finalen mot Bærum Basket og scoret 9 poeng.
Kilder
Bærum Baskets hjemmeside
Jan Henrik Jensen
Jan Henrik Jensen (født 10. juni 1944 i Oslo, død 10. mai 2013 i Manila ) bedre kjent som Jan H. Jensen, var en norsk forfatter.
Han bidro som tekstforfatter for Knut Lystad og Lars Mjøen for en serie sketsjer som ble sendt på radio under tittelen Bedre sent enn alvor og som senere ble utgitt på album. Han debuterte med en Knut Gribb-novelle som 16-åring. Romanen Snuff ble av Dagbladet kåret som Norges 23. beste krimroman gjennom tidene i 2009.
Fylkesvei 4102
Fylkesvei 4102 går mellom Åpta, Farsund og Faret bru, Lyngdal].
Frem til 2019 hadde veien betegnelsen fylkesvei 653 (Vest-Agder).
Arne Børresen
Arne Frithjof Børresen (født 29. desember 1907 i Fredrikstad, død 14. desember 1947 i Halden) var en norsk fotballspiller.
Han spilte i angrepet for Fredrikstad FK i perioden 1928-37, og ble vinner av Norgesmesterskapet (en scoring), 1935 (en scoring) og 1936. For spilte han 25 kamper og scoret ett mål. Han debuterte (sammen med Sten Moe og Karl Pedersen) i kampen mot i 1928, og  ble i 1937 Fredrikstads første mottaker av Gullklokka.
I det private var han modellør. Han flyttet til Halden i 1934 og arbeidet for skofabrikken der, samt spilte for Kvik Halden etter den andre verdenskrig inntil hans tidlige bortgang av lungebetennelse.
Kapillarkrefter
Kapillarkrefter er krefter som virker på grenseflata mellom to ikke-blandbare væsker eller mellom en væske og en gass, og som skyldes overflatespenning. Kapillareffekter og kapillaritet er samlenavn på effekter som er forårsaket av kapillarkrefter.
Kapillarkrefter er viktige for all væskebevegelse i tynne rør, også kalt hårrør eller kapillarrør. Navnet kapillar kommer fra latin capillus, med betydning hår. De tynneste blodårene kalles kapillarer.
Dersom et tynt rør settes vertikal ned i et væskebad, så vil kapillarkrefter gjøre at væskenivået inne i røret avviker fra nivået utenfor røret. Nivået inne i røret kan være høyere eller lavere enn utenfor, avhengig av fuktegenskapene til væskene. Dess tynnere røret er, dess større er høydeforskjellen, og dette er beskrevet av Juvins regel.
Kapillarkrefter kan spille en viktig rolle i dannelsen av formen til en væskeoverflate, for eksempel formen til en dråpe.
Bondtallet
I væskemekanikk er Bondtallet et dimensjonsløst mål for forholdet mellom tyngdekrefter og kapillarkrefter. Bondtallet B er definert ved
I formelen er
En kan også definere den karakteristiske kapillarlengden:
Kapillartrykk
Kapillartrykk er en trykkdifferanse over grenseflaten mellom to væsker. Trykkdifferansen balanserer kapillarkreftene på væskeoverflata, og denne balansen er kun mulig dersom væskeflaten er krummet. Forholdet mellom krumningen til væskeoverflata, kapillartrykk og overflatespenning er beskrevet ved Young-Laplaces ligning:
Her er
Juvins regel
Når et hårrør plasseres vertikalt i et væskebad er høydedifferansen h mellom grenseflaten inne i røret og utenfor gitt ved Juvins regel:
Her er
For et glassrør, vann og luft ved havnivå kan en bruke de følgende karakteristiske verdiene:
Høydedifferansen kan da uttrykkes som
Guðmundur G. Hagalín
Guðmundur Gíslason Hagalín (født 1898, død 1985) var en islands forteller og forfatter.
Han kom fra de vestre fjordene på Island, hvor han var fisker før han begynte på ungdomsskolen. Han foreleste i emnet Island i Norge i tidsperioden 1924–1927, og han ble inspektør på offentlige bibliotek. Hjemstedet hans lå nær den islandske hovedstaden Reykjavík. Han er best kjent for sine portretter av sjømenn og landbruksarbeidere på Island. Han skrev gjerne heller kort enn langt. Hagalín gjorde det også godt som forteller, og Strandbúar er navnet på en av hans samlinger med korte fortellinger.
Han gjorde også suksess med å skrive biografier. Hagalín skrev sin selvbiografi i 1960.
Yueyang
Yueyang (kinesisk: 岳阳; pinyin: Yuèyáng) er en kinesisk by på prefekturnivå i provinsen Hunan i Sør-Kina. Befolkningen innen grensene anslås (2004) til 5,27 millioner.
Byprefekturet ligger ved bredden av Dongtingsjøen. Ved byen ligger Yueyang kullkraftverk.
Administrative enheter
Yueyang består av tre bydistrikter, to byfylker og fire fylker:
Historie
Området hadde befolkning allerede mer enn 1000 år f.Kr. Det ble etablert i 210 e.Kr. som distriktet Hanchang, i de tre rikers tid.
Under Song-dynastiet (960–1279) ble Yueyang sterkt befestet. En ca. 6,5 km lang mur ble bygd rundt byen, som ble sete for den militære områdeforvaltningen, og dfet var på denne tiden at navnet Yueyang kom i bruk. Erobringen av byen under Taipingopprøret i 1852 var en viktig seier for opprørerne på deres fremrykning nordover log langs Yangzielven mot Nanjing.
Det var ved grunnleggelsen av Folkerepublikken Kina i 1949 at Yueyang ble byprefektur.
Jernbane
Beijing-Hongkong høyhastighetsjernbane har stoppested her.
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Knut Tvedt
Knut Tvedt (født 27. september 1906 i Lier, død 30. september 1989 i Oslo ) var en norsk jurist og kulturmann, kjent som ekspert på opphavsrett og åndsverk.
Etter examen artium 1925 og juridikum 1930 var han dommerfullmektig og sekretær i Sosialdepartementet, før han i 1938 startet som juridisk konsulent i NRK. Fra 1940 var han eksaminator og sensor ved juridisk embetseksamen ved Universitetet i Oslo, og holdt sogar forelesninger i statsrett, forvaltningsrett og romerrett. Tilbake i kringkastingen ble han i 1946 adm.dir. og økonomisjef; i praksis var han kringkastingssjef 1946-48 før Kaare Fostervoll overtok. Tvedt kåserte også i radio i denne tiden. Etter å ha tapt for Hans Jacob Ustvedt om å bli kringkastingssjef i 1962, ville Knut heller være høyesterettsadvokat (som han ble i 1960) og adm.dir. for TONO i 1965-77.
Det var Tvedt som i 1958 seiret i rettssak Agnes Mowinckel og Ellen Isefjær vs Nationaltheatret; de to ville ha feriepenger fra 1955 og oppsetningen av Lille Eyolf i 1956.
Han ble i 1984 omtalt som «åndshøvding» og «tolerant», da hans Tyve kulturprofiler ble anmeldt av Kjell Bækkelund, som syntes kapitlet om bysbarnet Sigurd Christiansen gjorte størst innrykk, tett fulgt av passusen om Kaare Fostervoll: «De gamle åndshøvdinger hadde---når de var på sitt beste---en toleranse som mange av oss i dag ikke bør glemme».
Midnattsrocken
Midnattsrocken er en musikkfestival i Porsanger. Festivalen arrangeres i juli hvert år, på Brennelvneset utenfor Lakselv i Porsanger kommune i Finnmark. Festivalområdet ligger til innerst i Porsangerfjorden, på 70 grader nord.
Midnattsrocken ble første gang arrangert 28. juli 1984, og ble på 1980-tallet regnet som en av Norges største festivaler. Festivalen fokuserer på rock med innslag av andre sjangere. Konsertene foregår utendørs fra ettermiddagen til tidlig morgenkvist mens det er midnattssol. Festivalen har anlagt egen festivalcamping. Publikumsrekorden på 14200 besøkende ble satt i 2011.
Som arrangør av Midnattsrocken står Finnmark Festivalarrangør AS, et selskap som eies av næringslivet i Porsanger.
Historie
Den første Midnattsrockfestival ble arrangert av Øyvind Finne i 1984, med Åge Aleksandersen og Terje Tysland. På plakaten var også Mari Boine Persen som da ikke hadde platedebutert og var relativt ukjent. Utover 1980-tallet vokste festivalen, med publikumsrekord på 7000 i 1987, og navn som Wannskrækk, TNT og Kim Larsen på plakaten.
Zenon Grocholewski
Zenon Grocholewski (født 11. oktober 1939 i Bródki i Polen, død 17. juli 2020 i Roma) var en av Den katolske kirkes kardinaler, og prefekt for Vatikanets kongregasjon for det katolske utdannelsesvesen.
Midnattsrocken
Historie
Festivalen ble startet opp igjen i 2001, etter pause siden 1989, under navnet Midnattssolfestivalen. Det var dårlig vær i perioden før arrangementet og dårlig besøk. Band som Bigbang og de lokale musikerne i Intrigue opptrådte. I 2002 ble ikke festivalen avholdt.
Zenon Grocholewski
Bakgrunn
Zenon Grocholewski ble født i Bródki i Storpolen og var sønn av Stanisław og Józefa (født Stawińska) Grocholewski. Han studerte filosofi og katolsk teologi ved presteseminaret i Poznań.
Prest
Grocholewski ble presteviet 27. mai 1963 og virket deretter i tre år som kapellan i Poznań før han ble sendt til Roma for fordypningsstudier ved Det pavelige universitet Gregoriana. Der tok han doktorgrad i kirkerett. I årene 1972 til 1999 arbeidet han i forskjellige stillinger (notar, kansellist, sekretær, prefekt i Den katolske kirkes «høyesterett» (Den apostoliske Signatur). Han underviste samtidig i kirkerett ved Gregoriana og ved Lateranuniversitetet, og var også vesentlig medvirkende ved utarbeidelsen av den reviderte utgave av den katolske kirkelov som kom i 1983.
Biskop, kardinal
Han ble utnevnt av pave Johannes Paul II til biskop 25. desember 1982 og bispeviet av paven selv i Peterskirken den 6. januar 1983.
Midnattsrocken
Historie
I 2010 opptrådte Kent, N.E.R.D, DumDum Boys, Mari Boine, D-A-D, Queensrÿche, D.D.E. og Marit Larsen. Det var 13 069 besøkende i varierende vær og lite bråk.
Zenon Grocholewski
Biskop, kardinal
Under Johannes Paul IIs pontifikat ble Grocholewski etter den pavelige privatsekretær, senere kardinal Stanislaw Dziwisz, en av de mest innflytelsesrike polakkene i Vatikanet. I 1999 utnevnte pave Johannes Paul II ham til prefekt for Kongregasjonen for katolsk utdannelse, og kreerte ham i 2001 til kardinal, med San Nicola in Carcere som tittelkirke. Pavene Benedikt XVI og Frans stadfestet ham som prefekt for Utdannelseskongregasjonen som han ledet i til sammen seksten år.
Midnattsrocken
Historie
I 2012 opptrådte blant andre Europe, Thin Lizzy, Sirkus Eliassen, E-Type, CC Cowboys, Delillos, LidoLido og Plumbo. Lokale artister på scenen var Alisher, Kingwings Crew, Tara flåten, Atle Pettersen, Harrys Gym, Montèe, Hålogalandslaget, Tant, Sivert Høyem, Kvelertak, Samsaya, Wellfear, Cazadores, Fjorden Baby og Mari Boine. Midnattsrocken 2012 hadde 11 000 besøkende. Tirsdag 3. juli 2012, to dager før festivalen ble Porsanger rammet av sterk vind og dårlig vær. Sterke vindkast førte til at fire av teltene som var satt opp, ble blåst ned og flere telt ble ødelagt. Frivillige stilte opp og reparerte skadene.
Zenon Grocholewski
Biskop, kardinal
I mars 2015 innvilget pave Frans hans avskjedssøknad av aldersgrunner, 75 år gammel. Ved sin død var han fortsatt storkansler ved Gregoriana.
I slutten av januar 2020 var den pensjonerte kuriekardinalen, som fortsatt levde i Vatikanet, pave Frans' spesialutsending til den internasjonale feiringen av 75-årsjubileet for befrielsen av tilintetgjørelsesleiren Auschwitz-Birkenau.
Ved pave Frans' omorganisering av kongregasjonenes medlemmer i november/desember 2013 ble kardinal Grocholewski stadfestet som medlem av Bispekongregasjonen.
Episkopalgenealogi
Hans episkopalgenealogi er:
7. januar
7. januar er den syvende dagen i året. Det er 358 dager igjen av året (359 i skuddår).
Navnedag
Eldbjørg og Knut
Dødsfall
Se flere som døde 7. januar i Kategori:Dødsfall 7. januar.
Christian Roy Kaldager
Kaldager var marineflyger, og ble tildelt vingen i 1932. Før krigsutbruddet seilte han en tid i handelsflåten. Under krigen var løytnant Kaldager først instruktør ved Little Norway. Deretter fløy han Sunderland ved 330 (N) Squadron på Sullom Voe, der han snart ble kapteinløytnant og flightsjef i 1943. I 1944 ble han orlogskaptein og skvadronsjef.
Etter krigen var han blant annet sjef ved Sola flystasjon, og fra 1952 sjef for Luftforsvarets Stabsskole. I 1960 var han stabsoffiser ved NATOs hovedkvarter på Kolsås. I 1962 ble han sjef for Luftkommando Østlandet.
Fra desember 1962 var Kaldager sjef for FNs flystyrker i Kongo. I august 1963 overtok han kommandoen for hele FN-styrken (ONUC).
Utmerkelser
Kaldager mottok Krigsmedaljen med stjerne, Deltagermedaljen, Haakon VIIs 70-årsmedalje og Kong Haakon VIIs 100-årsmedalje. Han ble tildelt de britiske medaljene 1939–1945 Star og Atlantic Star og ble Mentioned in Despatches. For sin tjeneste i Kongo ble han utnevnt til kommandør av St. Olavs Orden og tildelt FN-medaljen. Kaldager ble utnevnt til storridder med stjerne av Den islandske falkeorden, kommandør av første klasse av den svenske Sverdordenen og stort fortjenstkors med stjerne av Forbundsrepublikken Tysklands fortjenstorden.
San Saba
San Saba kan referere til:
Fylkesvei 678 (Vest-Agder)
Fylkesvei 678 i Vest-Agder gikk mellom Hetland og Eitland i Farsund. Veien var 5,8 km lang.
2019 ble veien erstattet av fylkesvei 4106 og fylkesvei 4107.
Coton de tuléar
Coton de tuléar er en liten hunderase. Hunden har fått navnet sitt fra byen Toliara (tidligere Tuléar) i Madagaskar.
Opprinnelse
Hunden ble laget til å bli og er fortsatt Madagaskars nasjonalhund. Hundens forgjengere, coton fra bichon-rasen, kom til øya i piratskip på 1600- og 1700-tallet. Pirater var svært utbredt i dette området på den tiden, og piratene brukte hundene til å jage mus ombord på skipene sine.
I dag er det mange historier om coton de tuléar som jakthund. Dette er feil. Coton de tuléar er en gjeterhund og den har aldri eksistert vilt i naturen og i all tid vært en «pyntehund».
Hunden var på Madagaskar kun eid av kongelige personer. Først i 1973 kom den første hunden til Amerika, og kom til Norge så sent som på 1990-tallet.
Utseende
Det er registrert flere forskjellige standarder som beskriver coton de tuléar, men generelt har den veldig mykt hår, litt som en bomullsball, en sort nese, store uttrykksfulle øyne og korte ben.
FCI standarden sier at coton de tuléar skal være helt hvit, med unntak av at den kan ha litt sitronfarge på ørene. Men den skal ikke ha noe sort i seg. Mens Coton de Tulear Club of America har satt standarden til å gjelde tre farger (hvit, sort og honning).
Størrelse
Etter FCI er standeren til coton gitt til 4-6kg for hanner og 3,5 – 5 kg for tisper. Høyden er 25 til 30cm for hanner og 22 til 27cm for tisper.
Lynne og væremåte
I USA har den vært en av de raskest voksende rasene i en del år. I Finland ble coton den mest registrerte rasen 2003 i den Finske Miniatyrhundklubben med 373 nye hunder, foran blant annet bichon havanais, kinesisk nakenhund og malteser. Cotoner er glade, raske, intelligente, lekne, morsomme, røytefrie og allergivennlige. De har heller ikke den karakteristiske «hundelukten» selv når de er våte. De er meget hengivne mot sin eier. De er også sterke, friske og lever lenge. På grunn av deres noe spesielle vinkler i bena, har de en egenartet måte å gå på. De har en hoppende gange. Coton de tuléar skal ikke bli trukket for ikke å gå pent i utstillingsringer. Den skal hoppe og danse litt.
Coton de tuléarer krever daglig børsting. De har en nesten selvrensende pels, som gjør at skitten kan børstes ut når pelsen er tørr, såfremt man ikke har vasket ut alt lanolinet med sterke sjampoer. Det er litt forskjellig hvor mye man vasker, men alt fra hver uke til noen ganger i året etter hva man selv føler for. Pelsen har en bomullsaktig konsistens, derav navnet coton de tuléar som betyr «bomull fra Tuléar». Tuléar er en havneby på Madagaskar.
Det er forskjellige historier om cotons opprinnelse. De fleste regner med at rasen har oppstått ved at rike menneskers selskapshunder har reddet seg i land på Madagaskar ved skipsforlis og krysset seg med lokale terriervarianter. Noen sier også at sjørøvere brakte dem med seg fra skipene. De første nedtegnelser om coton på Madagaskar er visstnok fra slutten av 1500 tallet. De omtales som vaktsomme og ville revelignende hvite hunder som jaget i flokk. Coton skal være en av få hunderaser som har vært utsatt for naturlig utvalg i omtrent 400 år. Klimaet var hardt, og hunder med den minste svakhet bukket fort under i bushen på Madagaskar. I den stekende solen ble også et noe lysere pigment sort og derfor godtas også en tobakksfarget snute. Den luftige hvite pelsen fungerte som beskyttelese for den stekende solen lik beduinenes klesdrakt. Cotons lever fremdeles på Madagaskar og er deres nasjonalhund.
En coton skal ha naturlig lang pels og skal ikke klippes hvis den skal stilles ut. Selv om coton blir født i forskjellige fargevarianter som kan blekes etterhvert, så skal de som voksne gi inntrykk av å være en hvit hund. Rasen er svært intelligent, og blant annet i USA har coton gjort det veldig bra i agility og lydighet. Rasen er opprinnelig en «varsler», og derfor bjeffer den (varsler) noe, men når folk er innenfor døren og hilsingen er overstått, er de bemerkelsesverdig rolige og avslappet. De er veldig tilpasningsdyktige og med riktig sosialisering omgås den både barn, andre dyr og hunder uten problemer.
BloodRayne
BloodRayne er en skrekkfilm fra 2006, basert på videospillet Bloodrayne fra Majesco og Terminal Reality, regissert av Uwe Boll. Kristanna Loken, Ben Kingsley og Matthew Davis spiller hovedrollen.
Filmen var den tredje filmen basert på et videospill av Uwe Boll som tidligere lagde filmene House of the Dead og Alone in the Dark.
Handling
Filmen er basert på videospillet ved samme navn, og filmen handler om figuren Rayne (Kristanna Loken), en hedensk art av menneske og vampyr kalt Dhampir. Dhampirer blir ikke påvirket av krusifikser og tørster ikke etter menneskeblod. Hun er datteren av vampyrkongen Kagan (Ben Kingsley), som har samlet en hær av slaver, både vampyrer og mennesker, slik at han skal kunne utslette menneskerasen. Rayne ble unnfanget da Kagan voldtok moren hennes, og hun var senere vitne til at han tok livet av henne.
Sebastian, Vladimir og Katarin er tre medlemmer av Brimstone Society, en gruppe som har som mål å bekjempe vampyrene. Da de hører om Dhampiren planlegger Vladimir å rekruttere henne.
Response
Filmen hadde premiere den 6. januar på nesten 1000 kinoer i USA. Opprinnelig skulle filmen lanseres på mye fler kinoer, men antallet sank da det viste seg at en rekke kinoer ikke hadde lisensiert filmen. I åpningshelgen spilte filmen inn kun en og en halv million dollar. Filmen ble kritisert for ikke å inneholde noen historie, og for at den leide inn prostituerte som statister og stand-ins slik at produksjonskostnadene skulle holde seg nede. Filmen ble også kritisert av fans for å ha lite til felles med videospillet.
BloodRayne ble nominert til hele seks Golden Raspberry Awards under den 27. Razzie-utdelingen, inkludert prisene for verste film, verste skuespillerinne og verste regissør.
Aarrestad
Aarrestad er et norsk etternavn. 305 personer i Norge hadde dette etternavnet i 2009.
VPN (andre betydninger)
VPN eller Vpn kan vise til:
Raytheon
Raytheon Company er en stor amerikansk industribedrift i forsvarsbransjen. Hovedområdene er utvikling og produksjon av forsvarsmateriell og sivil elektronikk. Fram til 2007 var de involvert i flyproduksjon. Raytheon er verdens største produsent av styrte missiler.
Selskapet ble etablert i 1922 og ble et aksjeselskap i 1928. Det nåværende navnet ble tatt i bruk i 1959. Selskapet har rundt 73 000 ansatte rundt i verden og årlig omsetning på rundt USD 20 milliarder. Mer enn 90% av omsetningen kom fra forsvarskontrakter, og i 2007 var de verden femte største forsvarsbedrift, og er fjerde størst i USA etter omsetning (etter Lockheed Martin, Boeing og Northrop Grumman).
Bedriftens hovedkvarter ble flyttet fra Lexington i Massachusetts til Waltham i Massachusetts 27. oktober 2003. De hadde også hovedkvarteret sitt i Waltham mellom 1941 og 1961, før de flyttet til Lexington.
Missiler
Kjente missiler fra selskapet:
Reidar Bruu
Bruu var utdannet ved Oslo handelsgymnasium og ved Krigsskolen. Han ble medinnehaver av manufakturforretningen Brødrene Bruu i 1926.
Reidar Bruu ble valgt inn i Oslo bystyre i perioden 1951-1955. Fra 1954 satt han også på Stortinget, og ble gjenvalgt tre ganger.
Bruu var styreformann i Televerket 1969-1973 og styreformann for Den norske Opera 1969-1975.
Mathias Bakken
Mathias Bakken (født 14. august 1990) er en profesjonell basketballspiller som for øyeblikket spiller for Gimle Basket. Han har tidligere spilt for Bærum Basket i den norske eliteserien BLNO. Bakken spiller som guard på banen.
Kilder
Bærum Baskets hjemmeside